
     2011. évi Kiegészítő melléklet


FŐVÁROSI GÁZMŰVEK Zrt. (KONSZOLIDÁLT)
2011. ÉVI
KIEGÉSZÍTŐ MELLÉKLET

1. 
A konszolidációba bevont társaságok

A FŐGÁZ Zrt. 2004. január 1-től a Szt. 40.§, illetve 115.§-a értelmében konszolidált éves beszámolót is készít. A konszolidálásba bevont társaságok az alábbiak:
· Zugló-Therm Energiaszolgáltató Kft.

· GASWEST Villamos- és Hőenergia Termelő Kft. ”v.a.” (a cégbíróság a céget 2011.11.15-én törölte a cégnyilvántartásból)
· FŐGÁZ Földgázelosztási Kft.

· Flogiston Gázmérőgyártó, Javító, Hitelesítő és Kereskedelmi Kft.

· FŐGÁZ CNG Kft. (alapítás időpontja 2011.07.11.)
A leányvállalatok bemutatását az 1.5 pont tartalmazza.

1. 1.
Fővárosi Gázművek Zrt. az anyavállalat

A Zártkörűen Működő Részvénytársaság a Budapest Főváros Önkormányzata Fővárosi Gázművek általános jogutódja.

Az átalakulás időpontja 1993. december 01. A Fővárosi Bíróság, mint Cégbíróság a cégbejegyzést 1994. június 24-én kelt, Cgj. 01-10-042416/10. sz. végzésével rendelte el.

A Társaság teljes cégneve:
Fővárosi Gázművek Zártkörűen Működő Részvénytársaság
Rövidített cégneve: 

FŐGÁZ Zrt.

Székhelye: 



1081 Budapest, II. János Pál pápa tér 20. sz.

A Társaság több telephellyel rendelkezik.

A Társaság zártkörű részvénytársaságként működik.

1.2.
A Társaság tulajdonosi struktúrája – a 2011. december 31-i állapot szerint – az alábbi:
	Név
	Székhely
	A

sorozatú részvény

(db)
	B

sorozatú részvény

(db)
	Tulajdonosi

részarány

	Budapest Főváros Önkormányzata
	Budapest
	161 227
	1
	50,00%

 + 1 db A sor. és 1 db B sor.

	RWE Gas International B.V.
	Hollandia, Hertogenbosch
	160 690
	0
	49,83%

	Kisrészvényesek
	
	534
	0
	0,17%

	Összesen
	
	322 451
	1
	100,00%


A Társaság alaptőkéje összesen 322.451 db, egyenként 100.000,- Ft névértékű, névre szóló A sorozatú törzsrészvényből és egy darab 100.000,- Ft névértékű B sorozatú elsőbbségi részvényből áll.

A számviteli törvényről szóló 2000. évi C. tv. 89. § (2) bekezdése alapján:

Többségi  befolyással rendelkező tag, részvényes:

Budapest Főváros Önkormányzata (1052 Budapest, Városház u. 9-11.)

1.3.
Tevékenységi kör
A tevékenységi kört a Társaság Alapító Okirata TEÁOR besorolás szerinti tevékenységeknek megfelelő bontásban tartalmazza. 

A földgázellátásról szóló 2008. évi XL. tv. (GET) meghatározza az engedélyköteles tevékenységeket, amelyek birtokában gyakorolhatja egy társaság a gázszolgáltatási tevékenységét. A GET 117.§ (3) bekezdése alapján 2007. július 1-ét követően földgázelosztási működési engedéllyel rendelkező földgázipari vállalkozás más, a GET-ben szabályozott működési engedéllyel nem rendelkezhet, ezért a Fővárosi Gázművek Zrt. a földgázelosztási tevékenység végzésére önálló jogi személyiséggel rendelkező társaságot alapított (FŐGÁZ Földgázelosztási Kft.) és saját tevékenységi körében a közüzemi szolgáltatási tevékenységet tartotta meg. Fentiek alapján 2007. március 1-től a Fővárosi Gázművek Zrt. földgázelosztással kapcsolatos engedélyesi tevékenységet nem folytat.

A GET 2009. július 1-i hatályba lépését követően a közüzemi szolgáltató helyébe az Egyetemes Szolgáltató lépett. 2009-től a Társaság egyetemes szolgáltatói és földgáz kereskedelmi engedéllyel is rendelkezik.

A FŐGÁZ Zrt. 2010. június 30-i közgyűlése a 26/2010. számú határozatával döntést hozott a FŐGÁZ Zrt. átalakulásáról oly módon, hogy a FŐGÁZ Ingatlanhasznosító Kft. 2010. szeptember 30-al beolvadt a FŐGÁZ Zrt-be.
A Társaság 2011.január 13-tól az Emfesz Kft. kereskedelmi engedélyének visszavonását követően 3 hónapos időtartamra végső menedékesi ellátást biztosított idegen elosztási területen mintegy 77 ezer fogyasztónak. Április 13-tól az időközben megszerzett kibővített területi hatályú egyetemes szolgáltatói engedély birtokában egyetemes szolgáltatás keretében látjuk el a végső menedékesi ellátás során megszerzett fogyasztói kört.
A Társaság legfontosabb feladatai:

A Társaság szolgáltató jellegéből következően a fogyasztók biztonságos gázellátása, magas szintű kiszolgálása, az ügyfélforgalom színvonalának emelése, a hosszútávon megalapozott, biztonságos gázszolgáltatás biztosítása.

1.4.
A Társaság szervei

A Társaság legfőbb szerve a közgyűlés.

A Társaság ügyvezető szerve az igazgatóság, amelynek tagjait a közgyűlés választja. Az igazgatóság szükség szerint, de legalább kéthavonta ülésezik. Az igazgatóság tagjainak száma 7 fő.

A felügyelőbizottság 6 tagból áll. Tagjait a közgyűlés választja, 2 főt az üzemi tanács jelöl a munkavállalók közül. A felügyelőbizottság folyamatosan figyelemmel kíséri az ügyvezetést, ellenőrzi és vizsgálja az üzletpolitikai döntéseket.

A Társaság könyvvizsgálatra kötelezett. 

A Társaság könyvvizsgálója:
Deloitte Könyvvizsgáló és Tanácsadó Kft. 

Könyvvizsgálatért felelős személy: Horváth Tamás (kamarai tsz: 003449).

A FŐGÁZ Zrt képviselője: Koncz László vezérigazgató 

  (lakhely:Székesfehérvár)

1.5. A Társaság leányvállalatai

Tárgyévben a Szt. 118.§ alapján a Fővárosi Gázművek Zrt. leányvállalatai közül a következők teljes körűen kerültek bevonásra:

· Zugló-Therm Energiaszolgáltató Kft.

· GASWEST Villamos- és Hőenergia Termelő Kft. ”v.a.” (a cégbíróság a céget 2011.11.15-én törölte a cégnyilvántartásból)
· FŐGÁZ Földgázelosztási Kft.

· Flogiston Gázmérőgyártó, Javító, Hitelesítő és Kereskedelmi Kft.

· FŐGÁZ CNG Kft. (alapítás időpontja 2011.07.11.)
A fentiek értelmében a leányvállalatok egyedi éves beszámolóinak mérleg és eredménykimutatás tételei maradéktalanul összevonásra kerültek az anyavállalat éves beszámolója mérlegének és eredménykimutatásának megfelelő adataival. Az így összevont adatokban lévő halmozódások kiszűrésre kerültek. 
Az előző évi adatok között a FŐGÁZ Ingatlanhasznosító és -forgalmazó Kft. 2010. III. negyedévi eredménykimutatása alapján a kapcsolt cégekkel szembeni eredménytételei a hozam-ráfordítás konszolidáción belül kiszűrésre kerültek. A tárgyévi adatok között a GASWEST Villamos- és Hőenergia Termelő Kft. „v.a.” 2011.01.01-2011.11.15. közötti időszakra készített eredménykimutatása alapján a kapcsolt cégekkel szembeni eredménytételei a hozam-ráfordítás konszolidáción belül kiszűrésre kerültek. 

1.5.1. 
Zugló-Therm Energiaszolgáltató Kft. 

A Társaságot a Fővárosi Gázművek Zrt. és a Sinergy Energiaszolgáltató, Beruházó és Tanácsadó Kft. alapította.

Az alapítás időpontja: 2003. július 02. 

A cégbejegyzés kelte: 2003. szeptember 05. 

Cgj. sz.: 01-09-717404 

A Társaság cégneve:
Zugló-Therm Energiaszolgáltató Kft.

A Társaság székhelye: 
1081 Budapest, II. János Pál pápa tér 20. sz.

A Társaság telephelye:
1144 Budapest, Füredi u. 53-63. sz.

A Társaság tulajdonosi struktúrája – a 2011. december 31-i állapot szerint – az alábbi:
	Név
	Székhely
	Összeg  M Ft
	Tulajdonosi

részarány

	Fővárosi Gázművek Zrt.
	Budapest
	460
	51%

	Sinergy Energiaszolgáltató, Beruházó és Tanácsadó Kft.
	Budapest
	442
	49%

	Összesen
	
	902
	100%


A Társaság alaptőkéje 2011. december 31-én összesen 902 M Ft.

Az 1959. évi IV. törvény a Polgári Törvénykönyvről 685/B. §: alapján:

Meghatározó befolyással rendelkező tag, tulajdonos:
Fővárosi Gázművek Zrt. (1081 Budapest, II. János Pál pápa tér 20. sz.)
1.5.2. GASWEST Villamos- és Hőenergia Termelő Kft. ”v.a.”
A Korlátolt felelősségű társaságot a Fővárosi Gázművek Zrt. és a Westland Utilities Holding B.V. alapította.

Az alapítás időpontja: 1996. július 17.  

A cégbejegyzés kelte: 1997. április 1. 

Cgj. sz.: 01-09-562637 

A Társaság cégneve:
GASWEST Villamos- és Hőenergia Termelő Kft. ”v.a.”
A Társaság székhelye: 
1081 Budapest, II. János Pál pápa tér 20. sz.

A Társaság telephelye:
1111 Budapest, Bertalan Lajos utca 5-7. sz.

A Társaság tulajdonosi struktúrája a 2011. november 15-i állapot szerint az alábbi:
	Név
	Székhely
	Összeg M Ft
	Tulajdonosi

részarány

	Fővárosi Gázművek Zrt.
	Budapest
	1,5
	51%

	Westland Utilities Holding B.V.
	Budapest
	1,5
	49%

	Összesen
	
	3
	100%


A Társaság alaptőkéje 2011. november 15.-én összesen 3.000.000,- Ft volt. 
Az 1959. évi IV. törvény a Polgári Törvénykönyvről 685/B. §: alapján:

Meghatározó befolyással rendelkező tag, tulajdonos:

Fővárosi Gázművek Zrt. (1081 Budapest, II. János Pál pápa tér 20. sz.)

A Gaswest Kft. tagjai írásos szavazással döntöttek a végelszámolás 2010. július 01-vel történő elindításáról. A céget a cégbíróság 2011. november 15-én törölte a cégnyilvántartásból, melyet követően a vagyonfelosztási javaslat alapján a cég vagyona fel lett osztva a tulajdonosok között.
1.5.3.
FŐGÁZ Földgázelosztási Kft.

A korlátolt felelősségű társaságot a Fővárosi Gázművek Zrt. alapította. Az alapítás időpontja 2007. február 5. A Fővárosi Bíróság, mint Cégbíróság a cégbejegyzést 2007. február 13-án kelt, Cg: 01-09-878954 sz. végzésével rendelte el.
A Társaság cégneve:

FŐGÁZ Földgázelosztási Kft.
A Társaság székhelye: 

1081 Budapest, II. János Pál pápa tér 20.
A Társaság telephelyei:

1097 Budapest, Koppány u. 4-8.






1101 Budapest, Salgótarjáni út 45.






1117 Budapest, Budafoki út 54.









1139 Budapest, Béke tér 9.

Fióktelep:



2241 Sülysáp, Szent István tér 17 /c.

A Társaság tulajdonosi struktúrája – 2011. december 31-i állapot szerint - az alábbi:
	Név
	Székhely
	Összeg

M Ft
	Tulajdonosi

részarány

	Fővárosi Gázművek Zrt.
	Budapest
	22.451
	100%

	Összesen
	
	22.451
	100%


A Társaság egyszemélyes korlátolt felelősségű társaságként működik.

A Társaság törzstőkéje 2011. december 31-én 22.451 M Ft, amely 22.441 M Ft apportból és 10 M Ft pénzbetétből áll.

A Társaság - mint a FŐGÁZ Zrt. szakmai jogutódja az elosztási tevékenységet illetően - 2007. március 1-jétől megkezdte tevékenységét - az erre vonatkozó hatósági engedély alapján. 

A Társaság alaptevékenysége, a földgázellátásról szóló 2008. évi XL tv. (GET.) szerinti földgázelosztási működési engedélyben meghatározott területen a folyamatos, biztonságos és hatékony földgázelosztási tevékenység.

A Társaság átvett minden olyan tevékenységet, ami a jogszabályokban rögzített elosztási feladatok maradéktalan végrehajtásához szükséges. Egyebek között a hálózatüzemeltetési és karbantartási feladatokat, a mérőleolvasással kapcsolatos feladatokat, a tervfelülvizsgálatot, és a műszaki-biztonsági ellenőrzést, valamint a hálózat-beruházásokhoz szükséges irányítási feladatokat.

1.5.4.
Flogiston Gázmérőgyártó, Javító, Hitelesítő és Kereskedelmi Kft.

A Társaságban a Fővárosi Gázművek a Fővárosi Önkormányzati tulajdonrész megvásárlásával többségi tulajdont szerzett a másik tulajdonos az ITRON GmbH mellett.
Az alapítás időpontja: 1990. július 16. 

A többségi tulajdonrész megszerzésének időpontja: 2008. március 25.

A tulajdonos váltás cégbejegyzésének kelte: 2008. április 22. 

Cgj. sz.: 13-09-061698 

A Társaság cégneve:
Flogiston Gázmérőgyártó, Javító, Hitelesítő és Kereskedelmi Kft.

A Társaság székhelye: 
2000 Szentendre, Kőzúzó u. 5.

A Társaság tulajdonosi struktúrája – a 2011. december 31-i állapot szerint – az alábbi:
	Név
	Székhely
	Összeg M Ft
	Tulajdonosi

részarány

	Fővárosi Gázművek Zrt.
	Budapest
	      74
	67%

	ITRON GmbH
	Budapest
	      36
	33%

	Összesen
	
	     110
	100%


A Társaság alaptőkéje 2011. december 31-én összesen 110 M Ft.

Az 1959. évi IV. törvény a Polgári Törvénykönyvről 685/B. §: alapján:

Meghatározó befolyással rendelkező tag, tulajdonos:
Fővárosi Gázművek Zrt. (1081 Budapest, II. János Pál pápa tér 20. sz.)
1.5.5.
FŐGÁZ CNG Kft.
A korlátolt felelősségű társaságot a Fővárosi Gázművek Zrt. alapította. 

Az alapítás időpontja 2011. július 11. A Fővárosi Bíróság, mint Cégbíróság a cégbejegyzést 2011. jú1ius 21-én kelt, Cg. 01-09-965868 sz. végzésével rendelte el.

A Társaság teljes cégneve:
FŐGÁZ CNG Korlátolt Felelősségű Társaság
Rövidített cégneve: 

FŐGÁZ CNG Kft.

Székhelye: 



1081 Budapest, II. János Pál pápa tér 20. sz.

A Társaság tulajdonosi struktúrája – a 2011. december 31-i állapot szerint
 - az alábbi:

	Név
	Székhely
	Összeg

E Ft
	Tulajdonosi

részarány

	Fővárosi Gázművek Zrt.
	Budapest
	85.000
	100%

	Összesen
	
	85.000
	100%


A Társaság egyszemélyes korlátolt felelősségű társaságként működik.

A Társaság törzstőkéje 85.000 E Ft, amely 85.000 E Ft pénzbetétből áll.

A Társaság sűrített földgáz üzemanyag (CNG) előállításával és forgalmazásával foglalkozik.

1.6. Társult vállalkozás

- Kommunálinfó Információs Szolgáltató Zrt.



1.7. 
Egyéb részesedési viszonyban lévő vállalkozások
- Közmű Lap és Könyvkiadó Egyesülés „végelszámolás alatt”
A Szt. 129.§ (2) értelmében a társult vállalkozás, valamint az egyéb részesedési viszonyban lévő vállalatok nem kerültek konszolidálásra, mivel a konszolidálásba bevont vállalkozások vagyoni, pénzügyi és jövedelmi helyzetének megbízható és valós megítélése szempontjából nem jelentős a társult, és egyéb vállalkozások részesedése.
2. 
Az összevont mérleg és eredménykimutatás összeállításánál alkalmazott mérlegértékelési eljárások

A FŐGÁZ cégcsoport konszolidált számviteli politikáját a számvitelről szóló 2000. évi C. sz. törvényben (továbbiakban: Szt.) előírt szabályok figyelembe-vételével az anyavállalat számviteli politikája alapján határozta meg. Célja, hogy a törvények betartása mellett megbízható, valós képet szolgáltasson a vállalkozásról, egyben biztosítsa a vállalkozás eredményes vezetéséhez szükséges információkat és adatokat.

Tartalmazza mindazokat a módszereket, eljárásokat, szabályokat, előírásokat, amelyeket tevékenysége során tartósan alkalmaz, érvényesít. 

A konszolidált éves beszámoló készítése során alkalmazott legfontosabb elvek és módszerek a következők:
· A konszolidált éves beszámoló mérlegfordulónapja: 2011. december 31., a mérlegkészítés időpontja 2012. február 4.
· Az összevont éves beszámoló mérlegében a befektetett eszközöket és forgóeszközöket a bekerülési (beszerzési, illetve előállítási) értéken értékeltük, módosítva azok értékét az alkalmazott értékcsökkenésekkel, értékvesztésekkel.

· Ha a vásárolt anyag, áru beszerzési ára magasabb, mint a mérlegkészítéskor ismert tényleges piaci értéke, akkor azt a mérlegben a tényleges piaci értéken mutatjuk ki a készlet értékének a csökkentésével, értékvesztés elszámolása mellett az egyéb ráfordításokkal szemben.
· A befektetett eszközeink közül az immateriális javak és tárgyi eszközök hasznos élettartamát a használatbavételkor határozzuk meg. Az értékcsökkenést a hasznos élettartam alatt, az eszközök bekerülési (előállítási, beszerzési) bruttó értéke alapján, lineáris leírási módszer alkalmazásával állapítjuk meg. Az értékcsökkenést az eszközökre naponta elszámoljuk, amely a havi zárlati munkák részeként kerül rögzítésre az analitikus nyilvántartásban, valamint a megfelelő főkönyvi számlán. Az elszámolásnál alkalmazott leírási kulcsokat az Értékelési Szabályzat tételesen tartalmazza. 
· A kis értékű - 100 E Ft egyedi beszerzési, előállítási érték alatti - immateriális javak és tárgyi eszközök bekerülési értékét használatbavételkor egy összegben számoljuk el értékcsökkenési leírásként.

· A FŐGÁZ Ingatlanhasznosító és -forgalmazó Kft. egyedi beszámolójában az amortizációt, a tárgyi eszközökre vonatkozóan a bérbe adott ingatlanok szabályai szerint számolta el. 


A konszolidálás előkészítése során a FŐGÁZ Ingatlanhasznosító és –forgalmazó Kft. tárgyi eszközeire vonatkozóan az anyavállalatnál használatos értékcsökkenési kulcsokat alkalmazta a társaság (7. számú melléklet). 

A konszolidált befektetési tükröt a 1. sz. mellékletben szemléltetjük.

· A cégcsoport az értékesítés nettó árbevétel döntő hányadát kitevő gázszolgáltatást mindenkor a fogyasztók felhasználásának megfelelően számolja el az adott üzleti évre vonatkozóan az időbeli elhatárolás elvét figyelembe véve. 

· A cégcsoport által - a földgázelosztásra jellemzően - a vezetékhálózathoz kapcsolódó fejlesztési, bővítési munkákkal, illetve a fogyasztók bekapcsolásával kapcsolatban - törvényi felhatalmazás alapján - szedett hálózatfejlesztési hozzájárulás, vagy csatlakozási díjak időarányosan, a vonatkozó aktivált vezetékek értékcsökkenésének arányában, azzal egy időben kerülnek bevételként elszámolásra. Addig halasztott bevételként a passzív időbeli elhatárolások között vannak nyilvántartva.
· A cégcsoport leányvállalatai céltartalékot képeznek - a szükséges mértékben - a jövőben várható kötelezettségekre, amelyek a mérlegfordulónapon valószínű, vagy bizonyos, hogy fennállnak, de összegük, vagy esedékességük még bizonytalan.

· Az üzleti év végén az éves beszámoló mérlegének elkészítésekor a ki nem egyenlített követeléseket egyedileg minősítjük. A mérlegfordulónapon fennálló és a mérlegkészítés időpontjáig pénzügyileg nem rendezett követelésekre - az adósok egyedi minősítése alapján (a rendelkezésre álló információk birtokában) - értékvesztést számolunk el, a követelés könyv szerinti értéke és várhatóan megtérülő összege közötti különbözet összegében.
· Az év folyamán a külföldi pénznemre szóló eszközök és kötelezettségek forintra történő átszámítása a teljesítéskor érvényes CIB (mint választott hitelintézet) devizakereskedelmi eladási árfolyamán történik.

· Az eredmény megállapításnál a rendkívüli bevételek és kiadások elkülönítését az anyavállalat Értékelési Szabályzatában foglaltak szerint végeztük, amely a Szt. 86.§-nak előírásain alapul. 

· Az üzleti év tevékenységének konszolidált eredménykimutatását a Szt. 71.§ (1) a.) pontjában meghatározott összköltség eljárással készítettük a törvény 2. sz. mellékletében bemutatott "A" változatú szerkezetben. A konszolidált mérleget a Szt. 22.§ (1) bekezdésben említett 1. sz. melléklet „A” változat szerint állítottuk össze. A konszolidált mérleg és eredménykimutatás tagolása kiegészítésre került az Szt. 6. számú melléklete alapján. 

· A könyvviteli szolgáltatás feladatkörébe tartozó feladatok irányításáért, vezetéséért felelő személy: Dr. Turmezey Tiborné (PM ig. száma: 128587).
 3. 
A konszolidált éves beszámoló adatainak elemzése

A 2011. üzleti évről - a fent kiemelt legfontosabb alapelvek következetes alkalmazásával - készült konszolidált éves beszámoló a konszolidálásba bevont vállalatok együttes vagyoni, pénzügyi és jövedelmi helyzetéről megbízható, valós képet ad.

A mérleg és eredménykimutatás adataiból számított mutatók - amelyeket a 2. sz. melléklet tartalmaz - alapján a következők állapíthatóak meg.

A konszolidálásba bevont társaságok pénzügyi helyzete 2011. évben stabil volt, amelyet a konszolidált beszámoló adataiból számított likviditási mutatók is igazolnak.

A rendelkezésre álló nagy értékű eszközöket hatékonyan használtuk a gázszolgáltatási tevékenység érdekében. 

3.1.
A mérleghez kapcsolódó kiegészítések

3.1.1.
Eszközök alakulása

A befektetett eszközök év végi nettó értéke 43.834 M Ft. Ebből az immateriális javak és tárgyi eszközök 43.719 M Ft-ot tesznek ki. 

A Fővárosi Gázművek Zrt. 23.277 M Ft értékű befektetett pénzügyi eszközeiből 23.196 M Ft a konszolidálásba bevont gazdasági társaságokban lévő részesedés (a részletező táblázatot a 3. sz. melléklet tartalmazza), melyet a tőke konszolidációja során szűrtünk ki.  

Az összevont beszámolóban szereplő befektetett pénzügyi eszköz állomány értéke 115 M Ft, amely tartalmazza a társult vállalkozásban lévő részesedést 20 M Ft összegben és egyéb részesedési viszonyban lévő vállalkozásban lévő részesedést 0,02 M Ft értékben és a lakáskölcsön éven túli állományát. 

Az aktív tőkekonszolidációs különbözet nettó értéke 0 Ft, amely a leányvállalatoknak bevonásukkor az anyavállalat könyveiben szereplő részesedésének és a leányvállalati saját tőke tulajdoni hányaddal arányos részének különbözete.  

A 95 M Ft egyéb adott kölcsön a dolgozóknak nyújtott lakásépítési kölcsönből áll. A beszámolási időszakot követően az éven belül esedékes törlesztőrészleteket az egyéb rövidlejáratú követelések között mutatta ki a Fővárosi Gázművek Zrt. 20 M Ft, a FŐGÁZ Földgázelosztási Kft. 11 M Ft összegben. 
Készletek mérleg fordulónapi értéke 32.369 M Ft, amely az előző évhez képest jelentősen nőtt. Ennek fő oka, hogy a tárolóban lévő földgáz mennyisége és értéke megnövekedett 10.844 M Ft-tal.
A követelések záró állománya 55.628 M Ft. Az adósság konszolidáció során a nyitott követelésekből, a nyitott kötelezettségek és passzívák állományával szemben kiszűrésre került 10.501 M Ft. 
Vevő követelések állománya:


adatok M Ft-ban
	Megnevezés
	2010.

december 31.
	Változás
	2011.

december 31.

	FŐGÁZ Zrt.
	35.492
	16.827
	52.319

	Földgázelosztási Kft.
	724
	-241
	483

	Zugló-Therm Kft.
	0
	206
	206

	Flogiston Kft.
	9
	-2
	7

	FŐGÁZ CNG  Kft.
	0
	2
	2

	Összesen:
	36.225
	16.792
	53.017*


*a konszolidált beszámolóban megjelenített érték 53.047 M Ft, mely a fenti táblázattól a kapcsolt felek közötti könyvelési árfolyamok eltérése miatt adódó konszolidációs különbözettel tér el.
A Fővárosi Gázművek Zrt. vevőkövetelés állománya 52.319 M Ft. Ezen felül 5.643 M Ft a kapcsolt vállalkozásokkal szemben áll fenn, amely magába foglalja kapcsolt vállalkozásoktól követelt osztalék összegét, amelyből a konszolidálásba bevont vállalatoktól 4.550 M Ft került kiszűrésre az adósságkonszolidálás során. Az egyéb követelések értéke 1.359 M Ft, amelyből 682 M Ft költségvetéssel szembeni követelés.

Az anyavállalat tárgyévben összesen 1.476 M Ft értékvesztést számolt el a vevőkkel kapcsolatos követeléseire.

Az anyavállalaton kívül jelentős vevőállománnyal a FŐGÁZ Földgázelosztási Kft. rendelkezik. 

A Földgázelosztási Kft. követeléseinek záró állománya 6.427 M Ft. A vevőkövetelés 483 M Ft, a kapcsolt vállalkozásokkal szembeni követelés 4.692 M Ft, amely 624 M Ft cash-pool követelést tartalmaz. Az egyéb követelések értéke 1.252 M Ft. A tárgyévben összesen 179 M Ft értékvesztést számoltak el vevőkkel kapcsolatos követelésekre. 

Vevő értékvesztés:  

                                                                                       adatok M Ft-ban

	Megnevezés
	2010.12.31
	2011.12.31
	Változás

	
	
	
	

	FŐGÁZ Zrt.
	4.134
	5.610
	1.476

	Földgázelosztási Kft.
	14
	193
	179

	Flogiston Kft.
	2
	2
	0

	Összesen:
	4.150
	5.805
	1.655


A cash-pool követelés a leányvállalatoknál együttesen 675 M Ft összegben került konszolidálásra, az alábbiak szerint:

    adatok M Ft-ban

	Megnevezés
	Egyenleg
	Belső finanszírozás
	Egyedi beszámolóban
	Külső finanszírozás
	Egyedi beszámolóban

	FŐGÁZ Zrt.
	-2.053
	-675
	kapcsolt kötelezettségek
	-1.378
	rövid lej. Hitel

	Földgázelosztási Kft.
	624
	624
	kapcsolt követelések
	0
	pénzeszközök

	FŐGÁZ CNG Kft.
	4
	4
	kapcsolt követelések
	0
	pénzeszközök

	Flogiston Kft.
	47
	47
	kapcsolt követelés
	0
	pénzeszközök

	Összesen
	-1.378
	0
	
	-1.378
	


Az aktív időbeli elhatárolások összevont állománya 11.210 M Ft.
Ebből kiemelendő az anyavállalatnál a bevételek aktív időbeli elhatárolása     9.066 M Ft, amely a gázértékesítésből várható árbevételt 6.203 M Ft, ebből kapcsolt vállalkozással szemben 561 M Ft, a 2011. évet érintő fedezeti eredményt 1.590 M Ft összegben, illetve az egyéb várható bevételeket 289 M Ft értékben tartalmazza, valamint kapcsolt vállalkozásoktól várható 984 M Ft árbevételt tartalmaz, amely kiszűrésre került. 
A költségek, ráfordítások aktív időbeli elhatárolása a tárgyévben 1.372 M Ft-ot tesz ki az anyavállalatnál, mely a beszámolási időszakban kifizetett, de a következő üzleti évet terhelő kapacitás díj, valamint fedezeti ügyletek miatti elhatárolás.
Szintén meghatározó a FŐGÁZ Földgázelosztási Kft. aktív időbeli elhatárolásként kimutatott tételei, amely záró állománya 356 M Ft. Ebből a bevételek aktív időbeli elhatárolása 355 M Ft, amely elosztási forgalmi díj 292 M Ft, tárgyidőszaki nem realizált fedezeti eredmény 32 M Ft, tárgyidőszaki gázmérő zárás-nyitás      14 M Ft, mérlegkészítésig befolyt kötbér 9 M Ft, a tárgyidőszakra eső teljesítmény túllépés miatti pótdíj 2 M Ft, valamint egyéb tételek 6 M Ft értékét tartalmazza. Ebből az anyavállalattal kapcsolatos elhatárolás értéke 160 M Ft. A költségek, ráfordítások aktív időbeli elhatárolása a tárgyév végén 1 M Ft, jelentősebb tétele az anyavállalattól igénybe vett szolgáltatások szerződés szerinti időszakra eső része 0,8 M Ft értékben valamint 0,2 M Ft a beszámolási időszakban kifizetett, de a következő üzleti évet terhelő különféle előfizetési díjak miatti elhatárolás.

A konszolidálás során a fenti tételekkel együttesen 2.741 M Ft került kiszűrésre, amelynek eredményeként az aktív időbeli elhatárolások konszolidált állománya 8.469 M Ft.
                                                                                   adatok M Ft-ban
	Megnevezés
	Konszo-
	Konszo-
	Változás

	
	lidált 2010.12.31
	lidált 2011.12.31
	

	Bevételek aktív időbeli elhatárolása
	5.569
	8.178
	2.609

	Költségek aktív időbeli elhatárolása
	758
	291
	-467

	Halasztott ráfordítások
	0
	0
	0

	Összesen:
	6.327
	8.469
	2.142


3.1.2. Források alakulása

A beszámolási időszakban a Társaság és leányvállalatai saját tőkéjének alakulását és a tőkekonszolidációs táblázatot a 4.a, és  4.b, sz. melléklet tartalmazza.

A tőkekonszolidáció során a leányvállalatok mérlegéből a konszolidált mérlegbe az anyavállalatot megillető részesedés helyére a leányvállalat eszközei, a források közé a leányvállalatoknak a számított részesedéssel csökkentett forrásai kerültek. A leányvállalatok saját tőkéjéből, a nem az anyavállalatot megillető részesedés összegét a források között, a saját tőkén belül elkülönítetten, mint külső tagok részesedését mutattuk ki. A konszolidálásba bevont leányvállalatoknak az anyavállalat könyveiben szereplő részesedésének és a leányvállalati saját tőke tulajdoni hányaddal arányos részének különbözete passzív különbözetként, 4 M Ft került elszámolásra. A saját tőke elemeként, leányvállalati saját tőke változásként mérlegsoron került kimutatásra 429 M Ft, mely a korábbi évek anyavállalatra eső mérlegszerinti eredmények és az eredménytartalék osztalékfizetésre történő felhasználásának elszámolását tartalmazza.

Az eredménytartalék változásának legfőbb oka, hogy 2011. évben a FŐGÁZ Zrt.-ben 359 M Ft feljesztési tartalék visszavezetésre került, valamint a FŐGÁZ Földgázelosztási Kft.  2 M Ft lekötött tartalékot valamint 258 M Ft fejlesztési tartalékot vezetett vissza, és 249 M Ft lekötött tartalékot képzett fejlesztési tartalék jogcímen az eredménytartalékkal szemben.
2011. december 31-i állapot szerint 5.887 M Ft céltartalék áll rendelkezésre. A Fővárosi Gázművek Zrt. céltartalék állománya 5.723 M Ft, amelynek jelentős része az öröklött környezeti károk miatt az egykori Óbudai Gázgyár területén – a jövőben várhatóan felmerülő – ártalmatlanítási kötelezettségeinkre képzett céltartalék. 
A leányvállalatok közül a FŐGÁZ Földgázelosztási Kft. és a Zugló-Therm Kft. képzett céltartalékot.
A hosszú lejáratú kötelezettség a konszolidált éves mérlegben 1.991 M Ft, mely a Zugló-Therm Kft. hitelállományát tartalmazza, csökkentve - rövid lejáratú hitelek közé átcsoportosított - a következő évet érintő hiteltörlesztés értékével. Továbbá a Flogiston Kft. 1 M Ft értékű éven túli lízing tartozását, valamint a FŐGÁZ CNG Kft. 10 M Ft földhasználati joghoz kapcsolódó díját itt mutattuk ki.
Zugló-Therm Kft. hitelállományának alakulása:
         adatok M Ft-ban

	Megnevezés
	2010.
	2011.
	Változás

	
	december 31.
	december 31.
	

	Rövid lejáratú hitel
	241
	253
	12

	Hosszú lejáratú hitel
	2.233
	1.980
	-253

	Egy éven túli, de öt éven belüli lejárat
	1.090
	1.144
	54

	Öt éven túli lejárat
	1.143
	836
	-307

	Összesen:
	2.474
	2.233
	-241


Az összevont mérlegben 99.506 M Ft összegben kimutatott rövidlejáratú kötelezettségekből 37.979 M Ft a szállítókkal szemben áll fenn. Az egyéb rövidlejáratú kötelezettségek mérlegsorának legjelentősebb tételét a tárgyév eredményéből kifizetésre kerülő osztalék, valamint bér- és adófizetési kötelezettség jelentik.

Az adósságkonszolidálás eredményeként a hosszú és rövidlejáratú kötelezettségekből együttesen 8.062 M Ft került kiszűrésre, amely tartalmazza a leányvállalatok osztalékfizetési kötelezettségét 4.550 M Ft, továbbá a cash-poolingból fakadó kötelezettség összegét 675 M Ft, és egyéb kapcsolt cégek közötti tételek kiszűrését 2.837 M Ft.
A vevőktől kapott előleg konszolidált szinten 7 M Ft, amely meghatározóan a FŐGÁZ Földgázelosztási Kft. szokásos működésével kapcsolatos, üzleti partnerekkel szembeni kötelezettségeit tartalmazza. 

A források között 12.667 M Ft passzív időbeli elhatárolást mutatunk ki, amely a következő tételekből tevődik össze:
                                                                                                                          adatok M Ft-ban
	Megnevezés
	Konszo-
	Konszo-
	Változás

	
	lidált 2010.12.31
	lidált 2011.12.31
	

	Bevételek passzív időbeli elhatárolása
	1.954
	4.878
	2.924

	Költségek passzív időbeli elhatárolása
	2.171
	2.794
	623

	Halasztott bevételek
	5.519
	4.995
	-524

	Összesen:
	9.644
	12.667
	3.023


Az anyavállaltnál a bevételek passzív időbeli elhatárolása részben a kapcsolt vállalkozásokkal kapcsolatos bevételek, részben az éves egyszeri leolvasás miatt volt szükséges. Ez utóbbit – a kiszámlázott és a fogyasztók által elfogyasztott hő mennyiség közti, az árbevételben is megjelenő – különbözet elszámolása okozta. A költségek passzív időbeli elhatárolásának 1.109 M Ft összege kapcsolt vállalkozástól származó, 2011. évre elszámolandó tétel, 2.457 M Ft az egyéb költségek valós bemutatása miatti tétel.

A FŐGÁZ Földgázelosztási Kft. passzív időbeli elhatárolásának meghatározó tételét a rendszerhasználati díjak alap és teljesítménydíj elhatárolása jelenti. 
Jelentős továbbá a költségek passzív időbeli elhatárolásaként kimutatott 562 M Ft összegben az anyavállalattól igénybe vett szolgáltatások szerződésekből származó 2011. évre elszámolandó költség tétel, 1.047 M Ft a törvényi előírás értelmében felmerülő, a hálózat működésével felmerülő mérési és elszámolási különbözet, amelyeket a konszolidáció során figyelembe vettünk.

Mérlegen kívüli tétel:

A Fővárosi Gázművek Zrt. a megkötött földgáz adás-vételi szerződései kapcsán pénzügyi biztosítékként 8 M USD, valamint 2.553 M Ft értékű, pénzletét nélküli bankgaranciát nyújtott.

A Fővárosi Gázművek Zrt. 2011. december 31-én érvényes hitelkeretszerződései alapján a szerződött hitelkeretek összege összesen 62.800 M Ft. A devizaügyletek biztosítékául 4 Mrd Ft hitelkeret áll rendelkezésre.

A FŐGÁZ Zrt. 2011. december 31-én nyitott határidős fedezeti ügyleteit a következő táblázat mutatja be:

	Ügylet típusa
	Összeg 
	Pénznem

	EUR/HUF eladás Összesen
	119.143
	EUR

	USD/HUF eladás Összesen
	195.408.710
	USD

	USD/HUF vétel Összesen
	91.632.286
	USD

	fűtőolaj vétel Összesen
	360.261
	USD

	fűtőolaj eladás Összesen
	1.974.165
	USD

	gázolaj vétel Összesen
	385.362
	USD

	gázolaj eladás Összesen
	1.992.293
	USD

	földgáz vétel Összesen
	8.669.048
	USD

	földgáz eladás Összesen
	8.635.247
	USD


A FŐGÁZ Földgázelosztási Kft. 2011.december 31-én nyitott határidős fedezeti ügyleteket a következő táblázat mutatja be:

	Ügylet típusa
	Összeg 
	Pénznem

	USD/HUF vétel Összesen
	1 902 657
	USD


3.2.
 Az eredménykimutatáshoz kapcsolódó kiegészítések

A FŐGÁZ Zrt. belföldi értékesítésének nettó árbevétele 248.980 M Ft, amely 239.560 M Ft gázértékesítésből és 5.810 M Ft értékű egyéb tevékenységből tevődik össze, továbbá nettó 3.610 M Ft energiaadó fedezetet tartalmaz.

A leányvállatoknál 27.871 M Ft bevétel keletkezett (FŐGÁZ Földgázelosztási Kft.: 23.937 M Ft, Zugló-Therm Kft.: 3.286 M Ft, FŐGÁZ CNG Kft: 4 M Ft, Flogiston Kft.: 644 M Ft). 

Az anyavállalat belföldi értékesítés nettó árbevételének megoszlása a kapcsolt vállalkozások vonatkozásában a következőképpen alakult: számviteli szolgáltatás, földgáz- és teljesítménydíj jogcímén 2.472 M Ft a Zugló-Therm Kft.-vel szemben történt értékesítés.

A FŐGÁZ Földgázelosztási Kft. részére történt értékesítésből - 8.399 M Ft - SLA szolgáltatásnyújtásból 4.814 M Ft, vezeték bérbeadásból 520 M Ft, mérési és elszámolási különbözet kapcsán 3.060 M Ft, illetve egyéb szolgáltatásokból 5 M Ft adódott. 
A Flogiston Kft.-nek SLA szerződés alapján bérelszámolási és számviteli szolgáltatás 8 M Ft értékben, valamint a FŐGÁZ CNG Kft. részére SLA szolgáltatásnyújtásból 1 M Ft, gázértékesítésből 4 M Ft lett kiszámlázva.

A FŐGÁZ Földgázelosztási Kft. belföldi értékesítés nettó árbevételének meghatározó része az anyavállalat (19.570 M Ft) számára nyújtott elosztói tevékenységből áll.
A Flogiston Kft. 415 M Ft árbevétele a FŐGÁZ Földgázelosztási Kft. számára nyújtott gázmérő vizsgálatból származik.
A tárgyévi eredmény konszolidálása során a fenti tételek kiszűrése megtörtént az eladott áruk beszerzési értékével, illetve az igénybe vett anyagjellegű szolgáltatásokkal szemben. 

Egyéb bevételek konszolidált értéke 5.306 M Ft.

Az egyéb bevételek összességében csökkentek az előző évhez viszonyítva.
                                                                                 adatok M Ft-ban
	Megnevezés
	Konszo-
	Konszo-
	Változás

	
	lidált 2010.12.31
	lidált 2011.12.31
	

	Egyéb bevételek
	5.543
	5.306
	-237


A konszolidáció során nem mutatható ki a konszolidált beszámolóban olyan eredmény, amely a bevont vállalatok egymás közötti szállításból, szolgáltatásból ered. A Zugló-Therm Kft. villamos- és hőenergia termelés során felhasznált földgáz, illetve az anyavállalat és a FŐGÁZ Földgázelosztási Kft. a saját gázfelhasználásának fedezésére a Fővárosi Gázművek Zrt. nyújtott gázkereskedelmi szolgáltatást. A Szt. alapján azokat az eszközöket, amelyek a konszolidálásba bevont vállalkozások egymás közötti szolgáltatás teljesítéséből származnak, bekerülési értéken kell szerepeltetni, mivel az összevont vállalkozások eszközeit úgy kell kimutatni, mintha egyetlen vállalkozás eszközállományát képeznék. 

A Fővárosi Gázművek Ingatlanhasznosító és -forgalmazó Kft. és a Fővárosi Gázművek Zrt. értékcsökkenési leírás számításából, illetve a Flogiston Kft. által a FŐGÁZ Földgázelosztási Kft-nek értékesített eszközök önköltsége és eladási ára közötti különbözet, valamint a Fővárosi Gázművek Ingatlanhasznosító és             -forgalmazó Kft.-től beolvadás során átvett, felértékelt eszközök felértékelés nélkül számított és a FŐGÁZ Zrt.-ben elszámolt értékcsökkenési különbözete miatt az értékcsökkenési leírás korrigálásra került (144 M Ft). A konszolidált értékcsökkenési kulcsokat a 7. sz. melléklet tartalmazza.
A konszolidált pénzügyi eredmény -1.504 M Ft, amely már nem tartalmazza a cash-pooling során, továbbá a konszolidált vállalatok egymás közti pénzügyi tevékenység során keletkezett kamat bevételeket és kamat ráfordításokat. Az anyavállalat leányvállalataitól kapott osztalék (4.529 M Ft) is kiszűrésre került.

A Fővárosi Gázművek Zrt. 2011. évi pénzügyi eredményben 82,6 M Ft határidős árufedezeti ügyletekből származó nyereség és 785,8 M Ft határidős devizafedezeti ügyletekből származó nyereség lett elszámolva, ami az alapügylettel együtt eredmény semleges hatású. 
A rendkívüli eredmény -1.019 M Ft, amely a rendkívüli bevételek (354 M Ft), illetve a rendkívüli ráfordítások (1.373 M Ft) összegének egyenlegéből alakult ki.

A cégcsoport nyereséges vállalatai éltek a látvány-csapatsportok támogatása miatt igénybe vehető adókedvezmény lehetőségével. Ezen támogatások teszik ki a rendkívüli ráfordítások jelentős részét. 

A FŐGÁZ Zrt. adózás előtti eredménye 8.663 M Ft, amelyből a társasági adó levonása után az adózott eredmény 8.230 M Ft-ot tesz ki. 

A leányvállalatok együttes adózás előtti eredménye 4.761 M Ft, melyből 300 M Ft összegű társasági adó került elszámolásra. 

A társasági adó alapját a társasági adóról és osztalékadóról szóló törvény előírásai szerint állapítottuk meg. 

A konszolidálás során -1 M Ft társasági adó különbözet került megállapításra és kiszűrésre, mivel a FŐGÁZ Ingatlanhasznosító és -forgalmazó Kft. egykori tárgyi eszközei jelenleg a Fővárosi Gázművek Zrt.-ben vannak kimutatva átértékelt nettó értéken és az egyedi beszámolóban ezen eszközökre elszámolt értékcsökkenési leírás eltér a konszolidált értékcsökkenési leírástól.
A konszolidálás során a leányvállalatok az anyavállalatnak, illetve egymásnak fizetett osztalékai 4.529 M Ft összegben kiszűrésre került. 

A veszélyes hulladékok összetételét és mennyiségét a 6/a. sz. mellékletben mutatjuk be. 

A folyó környezetvédelmi feladatok ellátásához rendelkezésünkre álló tárgyi eszközök nyitó-, záró állományát és a bekövetkezett évközi változásokat a 6/b. sz. melléklet tartalmazza.

A Fővárosi Gázművek Zrt., mint integrált földgázipari vállalkozás engedélyesi mérlegeit és eredménykimutatásait a 8-10. sz. melléklet tartalmazza.

4.
Kifizetett járandóságok és a létszám alakulása

4.1.
Fővárosi Gázművek Zrt. Igazgatóság, felügyelő bizottság és a vezetői testület tagjaival kapcsolatos járandóságok

Tárgyévben a vezető tisztségviselők javadalmazása a következőképpen alakult: 


Igazgatóság tagjai
25 M Ft


Felügyelő bizottság tagjai
16 M Ft


Vezetői testület tagjai
156 M Ft
A munkavállalók létszámának és munkabérének alakulása:
adatok M Ft-ban

	Megnevezés
	Létszám 2010 év (fő)*
	Létszám 2011 év (fő)*


	Bértömeg
	Személyi jellegű egyéb kifizetések

	Szellemi teljes munkaidőben foglalkoztatott
	454
	492
	2 858 796
	320 123

	Fizikai teljes munkaidőben foglalkoztatott
	52
	60
	179 951
	44 769

	Teljes munkaidőben foglalkoztatott összesen
	506
	552
	3 038 747
	364 892

	Részmunkaidőben foglalkoztatott összesen
	20
	13
	26 736
	2 543

	Összesen (átlagos stat. állományi létszám)
	526
	565
	3 065 483
	367 435

	Állományba nem tartozó
	0 
	0 
	54 712
	0

	Egyéb kifizetések
	0 
	0 
	0 
	11 130

	Összesen
	526
	565
	3 120 195
	378 565


*átlagos statisztikai állományi létszám
Az igazgatóság, a felügyelő bizottság munkavállaló tagjai és a vezetői testület részére a Társaság által kölcsönnyújtás a beszámolási időszakban nem történt.
4.2. 
FŐGÁZ Földgázelosztási Kft.

A tárgyévben a felügyelő bizottság nem részesült juttatásban, a vezető tisztségviselők javadalmazásaként 54 M Ft került kifizetésre.

Az igazgatóság, a felügyelő bizottság munkavállaló tagjai és a vezetői testület részére a Társaság által kölcsönnyújtás, nevükben garanciavállalás a beszámolási időszakban nem történt.

A munkavállalók létszámának és munkabérének alakulása:
adatok M Ft-ban

	Megnevezés
	Létszám 2010. év (fő)*
	Létszám 2011. év (fő)*
	Bértömeg
	Személyi jellegű egyéb kifizetések

	Szellemi teljes munkai. foglalkoztatott
	231
	211
	1.275
	151

	Fizikai teljes munkai. foglalkoztatott
	257
	242
	948
	121

	Teljes munkaidőben foglalk. össz.
	488
	453
	2.223
	272

	Részmunkaidőben foglalk. össz.
	0
	1
	1
	0

	Összesen (átlagos stat. áll. létszám)
	488
	454
	2.224
	272

	Állományba nem tartozó
	0
	0
	8
	0

	Egyéb kifizetések
	0
	0
	0
	0

	Összesen
	488
	454
	2.232
	272


 *átlagos statisztikai állományi létszám

4.3
Flogiston Kft.

A tárgyévben a felügyelő bizottság részére 0 M Ft juttatás került kifizetésre. Ügyvezető, mint tisztségviselő megbízási díja 18 M Ft volt 2011 során. Az igazgatóság, a felügyelő bizottság munkavállaló tagjai és a vezetői testület részére a Társaság által kölcsönnyújtás a beszámolási időszakban nem történt.
A munkavállalók létszámának és bérének alakulása:
   adatok M Ft-ban

	Megnevezés
	Létszám 2010. év (fő)*
	Létszám 2011. év (fő)*
	Bértömeg
	Személyi jellegű egyéb kifizetések

	Szellemi teljes munkai. foglalkoztatott
	12
	11
	86
	10

	Fizikai teljes munkai. foglalkoztatott
	40
	36
	81
	3

	Teljes munkaidőben foglalk. össz.
	52
	47
	167
	13

	Részmunkaidőben foglalk. össz.
	3
	1
	1
	0

	Összesen (átlagos stat. áll. létszám)
	55
	48
	168
	13

	Állományba nem tartozó
	0
	0
	0
	0

	Egyéb kifizetések
	0
	0
	0
	0

	Összesen
	55
	48
	168
	13


      *átlagos statisztikai állományi létszám

4.4
FŐGÁZ CNG Kft.
A tárgyévben a Felügyelőbizottság nem részesült juttatásban, a vezető tisztségviselők javadalmazásaként 229 E Ft került kifizetésre.

A felügyelő bizottság munkavállaló tagjai és a vezetői testület részére a Társaság által kölcsönnyújtás, nevükben garanciavállalás a beszámolási időszakban nem történt.

A Társaság munkavállalói létszáma 1 fő (ügyvezető). Részére a tárgyévben elszámolt munkabér 229 E Ft volt.
5.
Cash-flow kimutatás

A beszámolási időszak konszolidált pénzáramlásainak alakulását az 5. sz. melléklet tartalmazza.

Budapest, 2012. február 4.

Koncz László
vezérigazgató

